Gintarų piliakalnis
Gintarų piliakalnis, kitaip Gintarų dvarvietė, vadinama Vyšnių kalnu (nacionalinio reikšmingumo lygmens valstybės saugomas kultūros paminklas: unikalus kodas - 16254, senas registro kodas - A445P, senas kultūros paminklo sąrašo Nr. AR1006) – piliakalnis–dvarvietė rytinėje Kretingos rajono savivaldybės teritorijos dalyje, Gintaruose (Kartenos seniūnija), Minijos kairiajame krante. Pasiekiamas iš magistralinio kelio  A11  Šiauliai–Palanga  Kartenoje pasukus į šiaurę, į Naujųjų Gintarų gatvę. Už 620 m kryžkelėje sukama į kairėje esančią bevardę gatvę, kuria už 385 m patenkama į Gintarų kaimo Pušyno gatvę. Ja važiuojama 590 m iki dešinėje kelio pusėje esančios stovėjimo aikštelės.